Рођен је у Доњој Коњуши, срез прокупачки. Истакао се као храбар ратник у Балканским ратовима и унапређен је у чин поднаредника. За време повлачења српске војске у јесен 1915. године преко Албаније, напустио је јединицу и остао код куће у Доњој Коњуши. За време Топличког устанка истакао се као храбар борац и Коста Пећанац га је именовао за четвођу. За заслуге у Топличком устанку одликован је Сребрним војничким орденом Карађорђеве звезде са мачевима указом бр. 44 632 од 17. 12. 1920. године.